Txillardegi etxea

Txillardegi etxetzar Gipuzkoako Donostiako Antigua auzoan zegoen. XIX. mendearen bukaeran eta XX. mendeko hasieran Antiguako erdi-erdian zegoen etxerik ederrena zen Txillardegi etxea. Iturria Gascue sendiaren jabetzakoa zen, eta udako garaian landa-etxe gisa erabiltzen zen. Antigua auzo modernoan 2019an plaza nagusia dagoen tokian bertan zegoen aspaldiko Txillardegi etxea (Gaskonia plaza edo Txillardegi plaza ere deitua).

Josu Tellabideren arabera, Txillardegi toponimoaren aipamenik zaharrena 1719. urtekoa da. Urte hartan Berwick-eko dukeak Donostia setiatu eta suntsitu zuen eta egin zituen kalteen ebaluazioaren zerrendan agertzen da Txillardegi. Lauko Aliantzaren Gerrak (1717–1720) eragin zuzena izan zuen Euskal Herrian. Berwickeko dukearen armadako gerlariak Lapurdin eta Nafarroa Beherean izan ziren finkatuta. Herritarrei gehiegikeriak eragin zizkieten, eta protestak ozen adierazi zituzten. 1719ko apirilean Berwickeko duke frantsesak Lapurditik Bidasoa gurutzatu zuen 20.000ko armada baten buru, eta Gipuzkoa, Bizkaia eta Araba okupatu zituen.

386x386px

Afrikako Gerran zehar, Gurutze Gorriko María Cristina Klinikak zaurituak hartzeko lekurik ez zuenez, bere jabe María Luisa Gascue Balzolak María Kristina erreginari utzi zion jabetza. Horrela, Txillardegui Odol-Ospitalea bihurtu zen.

1935eko planoetan Txillardegi etxea oraindik agertzen zen, baina 1946koan ez da agertzen.
1952. urte inguruan Jose Luis Alvarez Enparantza ingeniari eta hizkuntzalariak etxearen izena hartu zuen ezizentzat, inguruan jaio eta bizi baitzen txikitan.

 Erreferentziak 

 Ikus, gainera 

 Txillardegi
 Txillardegi (murala)
 Txillardegi Plaza (Donostia)
 Txillardegi-Hausnartu sariak

 Kanpo estekak 

Kategoria:Txillardegi
Kategoria:Donostiako historia
Kategoria:Antiguako eraikinak